Volvo Selekt uuskasutusautode salong Järvel. Foto: Info-Auto
Volvo Selekt asub Järvel, Volvo esindussalongi kõrval ruumides, kus asus kunagi BEN AT autovaruosade kauplus ning mis neli aastat tagasi suleti. 550 m2-se müügipinna lisandumisel on Info-Auto Tallinna esindusest aadressil Pärnu mnt. 232 saanud pealinna suurima müügisaalide kompleksiga autokaubamaja, kus Volvo sõiduautosid ning Fordi sõiduautosid ja tarbesõidukeid on katuse all eksponeeritud ühtekokku 1400 ruutmeetril.
Volvo Selekt on Volvo Cars’i kaubamärk, mille alt müüakse heas korras kasutatud Volvosid, millel vanust kuni 5 aastat ja mille läbisõit maksimaalselt 150 000 km. Autod on hooldatud volitatud esindustes ja neile on paigaldatud ainult Volvo originaalvaruosad.
Volvo Selekti autode hoolduse ajalugu on põhjalikult dokumenteeritud. Enne müüki panemist on iga Volvo läbinud täieliku, enam kui 100-punktilise kontrolli, mille käigus on kõik sõlmed, süsteemid ja varustus hoolikalt korrastatud või originaalvaruosadega asendatud. Autode tarkvara on kaasajastatud viimase saadaoleva versiooniga.
Info Ettevõtete Grupi poolt 2016. aastal ostetud endise autovaruosade ja tarvikute kaupluseruumid renoveeriti täielikult arhitekt Priit Ehala jooniste järgi Maru Ehituse poolt. Volvo Selekt’i avarasse ja valgusküllasesse salongi mahub 25 autot, majaesisele väljapanekualale veel 10.
“Kliendile, kes on otsustanud vähekasutatud Volvo kasuks ning kellele on tähtis kvaliteetne teenindus, mugav ostukeskkond ning ostutehinguga kaasnev meelerahu peaks nüüd Volvo Selekt olema esimene ja põhiline koht, kuhu Volvo-kaupa tegema tulla”, arvab Info-Auto tegevjuht Kaupo Katkosilt: “Volvo Selekti kliendid saavad eelise kasutada just neidsamu tooteid, pakkumisi ja teenuseid, mis kaasnevad uue Volvo ostul.”
Volvo Selekt’i salong on avatud samadel aegadel kui kõrvalasuv esindussalong, ehk äripäeviti kell 9-18, laupäeval kell 10 – 15. Volvo Selekt veebilehel pole esialgu autosid veel väga palju, kuid neid lisandub Info-Auto turundusjuhi Tiit Lillipuu sõnul pidevalt juurde.
AjaluguAutodEuroFordITKatusKeskkondKvaliteetLiisingMaaMajaMüükPRSõidukidTallinnTarbesõidukTarkvaraTeenindusTegevjuhtVolvo